
ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ
ՀԱՇՎԵՔՆՆԻՉ ՊԱԼԱՏ
2025 թվականի փետրվարի   27 - ի թիվ    17-Լ 

[bookmark: _GoBack]ՀԱՇՎԵՔՆՆԻՉ ՊԱԼԱՏԻ 2024 ԹՎԱԿԱՆԻ ԴԵԿՏԵՄԲԵՐԻ 26-Ի ԹԻՎ 158-Լ ՈՐՈՇՄԱՆ ՄԵՋ ԼՐԱՑՈՒՄ ԿԱՏԱՐԵԼՈՒ ՄԱՍԻՆ

Ղեկավարվելով «Հաշվեքննիչ պալատի մասին» օրենքի 10-րդ հոդվածի 1-ին մասի 11-րդ կետով և 35-րդ հոդվածի 7-րդ մասով Հաշվեքննիչ պալատը
Ո Ր Ո Շ ՈՒ Մ Է՝
1. Հաշվեքննիչ պալատի 2024 թվականի դեկտեմբերի 26-ի «Հաշվեքննիչ պալատի ծառայողների վարձատրության կարգը սահմանելու մասին» № 158-Լ որոշման հավելվածը  լրացնել հետևյալ բովանդակությամբ նոր՝ 10-րդ և 11-րդ կետերով․
«10․ Հաշվեքննիչ պալատի բարձրագույն և գլխավոր պաշտոններ զբաղեցնող ծառայողների համար Հաշվեքննիչ պալատի կողմից սահմանված աշխատավարձին համապատասխան վարձատրության իրավունքի ձեռքբերման օր է համարվում Հայաստանի աուդիտորների և փորձագետ հաշվապահների պալատի կողմից որակավորման վկայականի տրման օրը, իսկ առաջատար և կրտսեր պաշտոններ զբաղեցնող ծառայողների համար՝ պահանջվող որակավորման քննություններից վերջինի հանձնման վերաբերյալ անցողիկ գնահատականների հրապարակման օրը։
11․ Վարձատրության վերահաշվարկի հիմք է հանդիսանում Հայաստանի աուդիտորների և փորձագետ հաշվապահների պալատի կողմից տրված, ըստ պաշտոնի, որակավորման վկայականը կամ քննության արդյունքների վերաբերյալ համապատասխան տեղեկանքը։»։

